কথায় বলে, বাপ কা বেটা, সিপাহী কা ঘোড়া। অর্থাৎ বাবার সুযোগ্য ছেলে। শেন ওয়ার্নের ছেলে জ্যাকসন ওয়ার্নও তাঁর কিংবদন্তি বাবার মতোই। খেলার দিক থেকে অবশ্যই নন। শেন ওয়ার্নকে ছুঁতে গেলে এখনও অনেক দূর যেতে হবে জ্যাকসনকে। ওয়ার্ন কিংবদন্তি। আর তাঁর ছেলে জ্যাকসন সবে শুরু করেছেন। ফলে বোঝাই যাচ্ছে বহু পথ এখনও পেরনো বাকি জ্যাকসনের। 

কিন্তু একটা দিকে জ্যাকসন তার বিখ্যাত বাবাকে প্রায় ধরে ফেলেছেন। মহিলাদের সঙ্গে সম্পর্ক তৈরির নিরিখে ওয়ার্নের সুনাম ও দুর্নাম রয়েছে। বহুবার তিনি বিতর্কে জড়িয়েছেন। জ্যাকসনও ছেলেবেলা থেকেই মহিলাসঙ্গ পছন্দ করেন।

কাটিয়া গুনালের সঙ্গে প্রেম করছেন ওয়ার্নের ছেলে। জ্যাকসন ও কাটিয়ার বেশ কয়েকটি ঘনিষ্ঠ ছবি ইতিমধ্যেই ভাইরাল হয়ে গিয়েছে। জ্যাকসনের এ হেন ছবি দেখার পরে অনেকেই বলতে শুরু করে দিয়েছেন, বিখ্যাত বাবার পথেই ছেলে।